Հայաստանի մէջ կ՛ըսեն, թէ պաշտօնապէս արձանագրուած են 3000 միութիւն (NGO) եւ 70 կուսակցութիւն: Իրականութիւնը այն է, որ ներկայիս Հայաստանի մէջ չկայ նոյնիսկ լուրջ կուսակցութիւն մը, որուն հանդէպ ժողովուրդը իրապէս վստահութիւն ունի: Երեք ամիսէն կամ մէկ տարիէն (արդէն քառասուն օրէն-Խմբ.) Փաշինեանի կառավարութիւնը կրնայ կատարել արտահերթ ընտրութիւններ: Գոնէ Արեւմուտքի մէջ, ընտրութիւն կը նշանակէ երկու կամ երեք լուրջ կուսակցութիւններու միջեւ պայքար: Ես դուրսէն ըլլալով՝ կը խոստովանիմ, որ չեմ հասկնար ամէն ինչ եւ կ՛ուզեմ հարց տալ, թէ որո՞նք են այդ երեք կուսակցութիւնները, որոնք լրջութեամբ՝ ժողովուրդի գոնէ մէկ հատուածին հաւանութեամբ՝ Հայաստանի շահերը կը ներկայացնեն…: